Die vloek van gelykheidGrafika: Mnn.com John White se brief van 15 Februarie moet hiermee saamgelees word. FW Nietzsche, die Duitse filosoof wat gelewe het van 1844 tot 1900, word soos volg aangehaal in R Zacharias se boek The End of Reason: “Equality is a lie concocted by inferior people who arrange themselves in herds to overpower those who are naturally superior to them. The morality of ‘equal rights’ is herd morality, and because it opposes the cultivation of superior individuals, it leads to the corruption of the human species.” Gelykheid se destruktiewe gevolge is oral rondom ons te sien, want aan wat anders is dit moontlik om gelyk te kom as aan die swakste van die groep? Net soos water noodwendig na die laagste punt toe vloei, so daal al die positiewe kenmerke van menswees na die laagste van die beskikbare norme wanneer gelykheid die strewe is. Ons Afrikaners sal nooit polities kan heers nie, maar ons kan eties en geestelik heers as ons bereid is om die idee van gelykheid te verwerp en te begin streef na uitnemendheid. Ons moet ophou verkeersreëls oortree omdat “hulle” dit doen, ophou swak diens lewer omdat almal al gewoond is aan swak diens, ophou afval uit motorruite gooi omdat “almal” dit doen. Ons moet dag en nag streef na die “morele hoëgrond”, ouers moet die heel beste toewyding gee aan hulle kinders, Afrikaneronderwysers moet die ekstra myl loop vir elke kind, in die sakebedryf en beroepslewe moet die Afrikaners topgehalteprodukte nastreef. Of jy nou skoonmaker of direkteur is, jy moet die hoogste vlak van dienslewering nastreef. Ons mag nie toelaat dat die vloek van gelykheid ons ondertoe dwing na die swakste moontlikheid nie. Dr. Breytie Breytenbach